Таксама ён падкрэсліў, што асаблівы кантынгент дзяцей, якія па волі лёсу апынуліся ў Ждановіцкім дзіцячым доме, прымушае яго заставацца верным гэтай установе. “Калі я ўпершыню тут пабываў, зразумеў, што заўсёды сюды буду прыязджаць. Вы бачылі адносіны гэтых дзяцей да дарослых — гэта выключная шчырасць і непадробная радасць. Гэта прымушае вяртацца, цягнуцца да такіх дзяцей, якія даросламу чалавеку інстынктыўна давяраюць і імкнуцца пад яго абарону”.